Minibus tref Boksburg-huisFoto: ER24 Dertien persone het Saterdagoggend beserings opgedoen toe die minibus waarin hulle gery het, die pad verlaat en ŉ huis in Marindaweg, Boksburg, getref het. Paramedici het omstreeks 08:00 by die toneel opgedaag. Agt kinders, tussen 12 en 18 jaar oud, en vyf volwassenes was op die toneel. “Twee van die volwassenes het verskeie beserings opgedoen en was in ŉ kritieke toestand,” het Russel Meiring, woordvoerder van ER24, gesê. Die ander pasiënte het geringe tot matige beserings opgedoen. Die pasiënte is dadelik behandel en die twee persone, wat kritieke beserings opgedoen het, is met helikopters na Sunshine-hospitaal geneem. Van die ander pasiënte is met ŉ ambulans na die hospitaal geneem vir verdere behandeling. Plaaslike owerhede stel verder ondersoek in.